گؤی‌بیلیمچیلر اوزایین درین‌لیکلرین‌دن گلن تکرارلی رادیو سیگناللاری معین ائتدیکلرینی بیلدیردی.
اینگیلیس یایین قورولوشو بی‌‌بی‌سی‌ده یئر آلان خبره گؤره، کاناداداکی بریتیش کلمبییا اونیورسیته‌سین‌دن بیلیم اینسانلاری، تخمیناً ۱،۵ میلیارد ایشیق ایلی اوزاق‌لیق‌داکی بیر قایناقدان گلن رادیو سیگناللاری معین ائتدی.
سیگناللارین، اوکاناگان وادیسین‌ده‌کی سی‌اچ‌آی‌ام‌ای (کانادا هیدروژن سیخلیغی خریطه‌لمه دنه‌یی) آدلی رادیو تلسکوپو ایله کشف ائدیلدیگی بیلدیریلدی.
بریتیش کلمبیا اونیورسیته‌سین‌دن آستروفیزیکچی اینگرید ستایرس، اوزایین درین‌لیکلرین‌ده بو دالغالاردان داها چوخ اولابیله‌جگینی ایفاده ائد‌رک داها چوخ قایناق معین ائتدیکجه بو سیگناللارین هارادان گلدیگی و بونلارا نه‌یین سبب اولدوغو ایله باغلی داها چوخ معلوماتا صاحب اولانابیله‌جگینی دیله گتیردی.
گوج‌لو رادیو دالغالاری ایلک دفعه ۲۰۰۷ده استرالیاداکی پارکس رادیو تلسکوپو طرفین‌دن معین ائدیلمیشدی.
